20.000. Så mange nummerplader bliver stjålet hvert år. Men det tal vil forhåbentlig snart dykke drastisk. Fra 15. november bliver det nemlig lovpligtigt at have sine nummerplader skruet fast til bilen fremfor nu, hvor mange nummerplader blot sidder clipset fast i en sort ramme. Mange af de stjålne nummerplader bruges i forbindelse med kriminalitet, men hvis ikke, du får dine nummerplader monteret efter kravene, vil det 15. november være dig, der er "kriminel". Det kommer nemlig til at koste 1000 kroner i bøde, hvis politiet opdager din forglemmelse. Du kan få et autoværksted til at fastmontere dine nummerplader, men du kan også gøre det selv. I den forbindelse har bilejernes interesseorganisation FDM lavet en videoguide .

Referat:
Fra 15. november bliver det lovpligtigt at gøre livet surt for tyve, der vil stjæle dine nummerplader.